Kuffa, Filip, poslanec NR SR (2022-10-19):
Vážený pán podpredseda, kolegyne, kolegovia, debata sa nám trocha rozdelila, pretože trvala včera do 19.00 hod., tam sa prerušila, dnes ráno pokračujeme. Včera tu prišla taká výzva od kolegu Baránika, že Kuffa, prihlás sa do rozpravy. Čo sa bojíš, že budú na teba reagovať? No ako taký veľký rambo tu vystúpil, ale neuvedomil si, že to bola len písomná rozprava a že bude ešte ústna. Tak, pán kolega, splnil som vám sen, som sa prihlásil do rozpravy, aby ste mohli teda reagovať. Som zvedavý, jak budete reagovať, aby ste tu neboli jak taký veľký rambo. Nedá mi nepripomenúť, jak tu práve strana SaS v kuse vystupuje, keď sú tu nejaké návrhy zákonov: „A toto ideme teraz riešiť... a hodnotové veci... a nemáme nič lepšie na starosti... a toto nás trápi.“ A toto je čo za návrh zákona, čo tu vy predkladáte dneska? Jak to zlepšuje zdražovanie, jak to zlepšuje krízu, ktorá sa tu na nás valí? To by som rád vedel. SaS-ka má taký dvojitý meter, že to normálne nemá obdobu. Včera tu bolo prezentované v diskusii, aká nenávisť sa šíri, keď niektorí poslanci vystupujú, a bol tu zrovna aj kolega Pročko, a tak sa sťažoval, že on keď vystúpi, a potom sa to dá na, teda kolovať niekde do éteru, takže je terčom posmechu, že čo mu tam všetko vypisujú. No ale, pán Pročko, na to je jednoduchý recept, stačí aby sme nerozprávali nič, nikto sa vám smiať nebude ani nevypisovať vám. Niekedy je lepšie mlčať, ako rozprávať to, čo rozprávate. Kolega Gyimesi tu spomenul jeden zaujímavý fakt, keď predkladal zákon, aby na štátne budovy mohli byť teda vyvesované len vlajky štátov, alebo teda štátne symboly, a prišli mu esemesky, kde sa vyhrážali dokonca jeho synovi, a... a ešte dokonca ešte tak pejoratívne, on to tu čítal včera, aj ťažko sa to vôbec môže zopakovať, že ako mu nadávali, že ako ho chcú rozkopať alebo poprípade normálne zabiť. Odsúdili to tu poslanci. Poslanci či už z opozície, či už z koalície, či už z ktorejkoľvek politickej strany, čo tu je, či väčšia, či menšia, každý to tu odsúdil. Je zvláštne ale, že keď sa toto stalo poslancovi Kuffovi a jeho synovi sa vyhrážali smrťou, tak ste tlieskali – aj vy, pani Halgašová, ste písali vtedy status na margo toho. A v kuse tu omieľate nejaké bitky farmárske, nejakú fackajúcu babku, Pročko to tu včera spomenul. Ja sa pýtam, skade vy na to chodíte, na tieto veci? Keď sa Kuffovmu synovi vyhrážajú, tak je dobre, tlieskame mu. (Rečník zatlieskal.) Keď niekomu inému, zrazu už nie, to je zlé, to musí riešiť polícia, to nech rieši. My keď sme dali trestné oznámenie, viete, čo robí polícia? Kašle na nás, kašle na nás, lebo to je Kuffa. Toto je pravda. Mali sme nedávno tajný výbor, supertajný ku PPA-čke, ku dianiu k PPA-čku, to, čo sa deje na východe farmárom. Prišli tí farmári z východu, SaS-ka hlasovala, aby bol ten výbor tajný. Z desať poslancov šesť poslancov bolo za to, aby bol v utajenom režime, a, saskárky, obidve, čo ste členmi výboru, ste hlasovali za to, aby bol tajný. Čo on tam také tajné bolo na tom výbore? Keď prišli farmári, ktorí presne toto na východe znášajú, znášajú bitky, znášajú útlak, znášajú podvody zo strany PPA. My sme tam sedeli, ešte dokonca nás nahovárali, aby sme bojkotovali ten výbor, aby sa neotvoril. Ja hovorím, nie, ja som zvedavý na to, čo sa deje na PPA-čke. Bola v utajenom režime, tým pádom všetci tí, ktorí prišli, tí farmári z východu, museli opustiť miestnosť, miestnosť museli opustiť novinári, nemohlo sa nahrávať, nemohol sa robiť záznam. A ja som teraz počúval, počúval, že to bolo hodinu, vyše hodiny bol ten výbor, nič som sa nedozvedel, žiadne utajené informácie alebo že živé vyšetrovanie, jak nám povedali, že zo živých vyšetrovaní tam budú veci. A vy ste vtedy vystúpili: „A to musíme nechať na orgány činné v trestnom konaní, nech to vyšetria, a potom sa k tomu postaviť.“ Ale pri Kuffovcoch ste hneď vedeli zaujať stanovisko, pani Halgašová, vy a SaS-ka! Kto tu písal celé leto, kto tu písal?! Darmo tu gúľate teraz očkami, darmo tu prevracáte, že ja sa mám ukľudniť. Vy ste to boli a vtedy som vás na výbore upozornil, že máte dvojitý meter. Nie dvojitý meter, dvojitý kilometer! Keď vám to pasuje, to budeme odsudzovať hneď všetko násilie, nenávisť, a keď vám to nepasuje, tak tlieskate, áno. Kuffovcov, áno, nech ich zbijú, áno, áno. (Rečník zatlieskal.) Toto je SaS, falošná SaS. Mimochodom, ten výbor PPA, my sme si potom sadli aj s tými farmármi, ktorí teda boli vyhodení z neho, a vypočuli sme si aj druhú stranu. Je to zaujímavé, že v tomto štáte sa dejú také veci, deje sa to aj dneska, deje sa to, keď prišlo k moci OĽANO, ktoré malo, síce rozprávali, že jak oni idú riešiť korupciu, jak idú riešiť všetky tieto veci. Prešlo už viac ako 2,5 roka, neriešia nič. Vidíme, že tieto veci sa dejú ďalej, tieto podvody, tieto nejaké nezmyselné konania aj zo strany PPA, aj keď tam sa medzitým už tuším štyrikrát zmenilo vedenie. Ja som vedeniu povedal, že nevyjadrujte sa verejne, však ale makajte. Oni pozerali prekvapene, čo, však vy ste dneska vo vedení a robte tak, aby tá PPA-čka bola konečne dôveryhodná znova. Týmto som chcel len poukázať na ten dvojitý meter, ktorý tu je a ktorý je hlavne u SaS-ky. Keď im to pasuje, tak povedia, jasné, jasné, vyšetrujme, ale keď im to nepasuje, tak budú tlieskať, áno, popravte ich v priamom prenose. Keď tam boli malé, dvojročné deti, ktorým sa vyhrážali a vy ste boli v tom čase v Kežmarku, lebo ste dávali statusy, že ste boli v mliekarni, boli ste tam, hentam. To bolo také ťažké zavolať, pán kolega. Tu chcem sa priznať, tuto pozrieť. Iní poslanci to vedeli spraviť a overiť si, áno, prišli aj na miesto. Vy napriek tomu, že sme spolu vo výbore, ani čiarku sa neopýtate, ani to, len so Zemanovou hneď idete: „Áno, bitkári, bitkári,“ pričom v živote som sa nebil, tu som videl len na balkóne Ghannama, tu zazerá, ten, čo robil tú reportáž, ale vy máte, tu furt budete šíriť takého sprosté naratívy aj s Pročkom, aj so Zemanovou. Tak vy tu, pani Cigániková, nešírite, vás som nezaznamenal, že by ste sa k tomu vyjadrovali. Na margo biblie, keď už tu včera tak bolo prednášané, aj poslanec Baránik tu hovoril o Biblii, dokonca ešte pápeža akože citoval. No pán Baránik, viete, čo sa píše aj v Biblii? Že Boh neexistuje. Viete o tom, že tam je taká veta? Ale tam je na ňou čiarka aj, že povedal blázon. A vy keď interpretujete Bibliu (povedané so smiechom), tak asi tak vyzerá, že vy si: „A Boh neexistuje a to je aj v Biblii. A toto povedal pápež.“ No pápež na margo homosexuálov, čo ste tu včera prezentovali, to je obdobné, jak ste ho zneužívali jeho vyjadrenia pri očkovaní, že pápež odporúča očkovať, tiež vtedy tak išlo éterom, hej, že on pomaly že prikázal, že to je povinnosť. A nie, keď sme sa na to pozreli, čo povedal pápež, čo bolo v tom dokumente. Povedal, že áno, že je možné sa zaočkovať, ale dodal za tým, že neznásilňujte svedomie, toto povedal. A vy ste, furt len vytrhnete z kontextu jednu časť a toto proste prezentujete, že jak je to. A som to už včera povedal, aj čo ste tu útočili na kňaza Mariána Kuffu, že on nenávidí homosexuálov, že jak sa vyjadroval a tak ďalej. On hovorí jednu vec: „Ja milujem homosexuála, ale odsudzujem škodlivú homosexualitu.“ To isté, keď sa siahne na alkoholika: „Milujem alkoholika, ale odsudzujem škodlivý alkoholizmus.“ A tak by sme mohli ísť ďalej. A keď Marián Kuffa rozpráva, čo som tu včera povedal len v tej faktickej poznámke, to je vždy veľmi krátky čas, aby to človek povedal, čo to je. On hovorí: „Ja mám v Žakovciach aj homosexuálov, aj lesby sú tam,“ a on to vie ešte aj ďalej rozšíriť, on hovorí: „Sú tam aj, čo sú na mŕtvych ľudí, sú tam, čo sú na zvieratá...“ a ja neviem, ešte kadejaké tie úchylky, čo vôbec existujú, čo vy označujete tým LGBT, ešte to plusko, hej, toto tam všetko podľa vás spadá. Ja to neviem ani vymenovať, čo to všetko je, tak on hovorí: „Áno, v Žakovciach tu mi prešli proste kadejakí ľudia, keby som podľa tých písmenok aj podľa toho plusu a neviem čoho mal to rozlúštiť, tak proste z každej tej oblasti tuná už takíto ľudia boli.“ A hovorí: „Nikdy som ich neodsúdil, vždy im podám pomocnú ruku, ale mojou úlohou, ako úlohou kňaza, viem mu povedať, toto robíš zle.“ A rozlišuje, rozlišuje tie skupiny na tri také skupiny, lebo on hovorí, že je, hej, keď to stiahneme na homosexuálov, ale to platí aj na alkoholikov. Primárny, primárny vie o tom, že je, aj sa môže k tomu priznávať, ale chce sa zmeniť. Čo je na tom zlé? Mám ja takého človeka odsúdiť? Sekundárny je taký, že povie, áno, som homosexuál a budem alebo áno, som homosexuál alebo som alkoholik, aj tak budem piť, hej. Tam už je trocha problém. A tí terciárni sú, ktorí to ešte propagujú, pi alkohol, sadni si za volant, choď, neboj sa, keď aj budeš zabíjať. Toto je to členenie, hej, alebo ani teraz neni veľa času k tomu sa vyjadriť, ale ja zverejním k tomu ešte video, ktoré on svojho času rozprával, to neni žiadna nová vec, však on to už pred niekoľkými rokmi, toto rozprával, všetky tieto veci, čo vy tu dneska vyťahujete a snažíte sa ho zase prekrútiť. Jedna taká vec ešte na záver, keď sa tu takto zneužíva vražda, podobne ako to už bolo v nedávnej minulosti. Tak v roku 2021 v Trenčíne, myslím, že to bolo v Trenčíne, transvestita dobodal 17-ročné dievča, on mal asi 21 rokov a 17-ročné dievča trikrát bodol nožom a povedal, že za to, že sa mu páčila nejaká mikina, potom to zmenil, že tvrdil, že mu chcela ukradnúť kabelku či čo to, a nezabil ju len preto, pretože, keď si dobre pamätám, sa mu zlomil nôž, ale tá rana bola blízko srdca, blízko pľúc. Videli ste vtedy, že by tu niekto šíril takú nenávisť, ako tu dneska šírite vy liberáli? Nie, ja som si to nevšimol, že by dakto tu šíril takú nenávisť v tom čase.